Torfinn Hellandsvik

Torfinn Hellandsvik (1929–2004) var en norsk innvandringsmotstander og selverklært nasjonalist.Aftenposten - Fremmedfryktens lobbyist (10. september 1995, s.8) I 1991 stiftet han organisasjonen Den Norske Forening som han ledet frem til sin død. Han var tidligere aktiv i organisasjoner som Stopp Innvandringen og Folkebevegelsen mot innvandring. Han fikk en del medieomtale i 1990-årene etter at han stod som arrangør av det omstridte møte på Godlia kino i 1995. Han ble også omstridt på grunn enkelte negative karakteristikker av innvandrere gjennom sitt eget propagandatidsskrift. 

Han har utgitt debattbøker som Folkevandring til Norge? Søkelyset på norsk fremmedpolitikk (1988),Aftenposten - Fortielse eller uvitenhet (25. mai 1988, s.11) Myten om det fargerike fellesskap (1994) og En feilslått flyktninge- og innvandringspolitikk (1995).http://partileksikon.blogspot.com/2009/01/den-norske-forening.html Han har også skrevet læreboka Havet (1977).

Hellandsvik var utdannet Adjunkt ved kokk- og stuertskolen i Oslo og arbeidet i 36 år som lærer i Oslo.

 Referanser 

Kategori:Norske aktivister
Kategori:Rasisme
Kategori:Personer fra Haram kommune
Kategori:Norske pedagoger
Kategori:Nasjonalisme